Dr Jamaluddin Al-Kilani ya yi makarantun firamare da sakandire a garin 'khadaul khalis' wanda yake a kasar Iraki; garin da yake a cike a wancan lokaci da manya-manyan masana na ilman zamani, na harshe da na addinin Musulunci. Ya samu shedar kammala digirinsa na farko a fannin Tarihi daga Jami'ar Bagadaza, kamar yadda ya samu shaidar kammala karatun difloma a wannan Jami'a a fannin harshen Turanci. Ya samu shedar digirinsa na biyu a bangaren Tarihi da ci gaban harshen Larbci da addinin Musulunci. Shedar digirinsa na uku watau PhD ya same ta ne a kan falsafar tarihin Musulunci.